3.2 Paràmetres de les mostres

# Paràmetres de les mostres: Amp i Pan

Com vam veure amb els sintetitzadors, podem controlar fàcilment els sons amb paràmetres. Les mostres admeten exactament el mateix mecanisme de parametració. Repassem els nostres amics `amp:` i  ` pan: `.

## Amplificant mostres

Podeu canviar l’amplitud de les mostres amb el mateix enfocament que vau utilitzar per als sintetitzadors:

```
sample :ambi_lunar_land, amp: 0.5
```

## Panoramitzant mostres

També podem utilitzar el paràmetre `pan:` a les mostres. Per exemple, ací es mostra com reproduïm l'amen break a l’orella esquerra i, a la meitat, el reproduïm novament a través de l’orella dreta:

```
sample :loop_amen, pan: -1
sleep 0.877
sample :loop_amen, pan: 1
```

Tingueu en compte que 0.877 és la meitat de la durada de la mostra `: loop_amen` en segons.

Finalment, tingueu en compte que si configureu alguns valors per defecte del sintetitzador amb `use_synth_defaults` (dels quals parlarem més endavant), aquests seran ignorats per `sample`.
